CELEX: 62020CN0711
Language: sl
Date: 2020-12-31 00:00:00
Title: Zadeva C-711/20: Predlog za sprejetje predhodne odločbe, ki ga je vložilo Nejvyšší správní soud (Češka republika) 31. decembra 2020 – TanQuid Polska Sp. z o. o./Generální ředitelství cel

15.3.2021   
            
            
               SL
            
            
               Uradni list Evropske unije
            
            
               C 88/16
            
         
      Predlog za sprejetje predhodne odločbe, ki ga je vložilo Nejvyšší správní soud (Češka republika) 31. decembra 2020 – TanQuid Polska Sp. z o. o./Generální ředitelství cel
      (Zadeva C-711/20)
      (2021/C 88/21)
      Jezik postopka: češčina
      
         Predložitveno sodišče
      
      Nejvyšší správní soud
      
         Stranki v postopku v glavni stvari
      
      
         Tožeča stranka: TanQuid Polska Sp. z o. o.
      
         Tožena stranka: Generální ředitelství cel
      
         Vprašanji za predhodno odločanje
      
      
                  1.
               
               
                  Ali gre za premik trošarinskih proizvodov v okviru režima odloga plačila trošarine v smislu člena 4(c) Direktive Sveta 92/12/EGS (1) v položaju, v katerem je carinski urad države članice soglašal s premikom proizvodov v okviru režima odloga plačila trošarine iz trošarinskega skladišča do pooblaščenega trošarinskega prejemnika s sedežem v drugi državi članici, ne da bi bili objektivno izpolnjeni pogoji za premik proizvodov v okviru režima odloga plačila trošarine, ker je bilo v poznejšem postopku izkazano, da pooblaščeni trošarinski prejemnik zaradi goljufije tretje osebe ni vedel za premik proizvodov?
               
            
                  2.
               
               
                  Ali se v primeru predložitve trošarinskega jamstva v smislu člena 15(3) Direktive Sveta 92/12/EGS, ki je bilo izdano za druge namene kot za premik proizvodov v okviru režima odloga plačila trošarine med davčnim skladiščem in pooblaščenim trošarinskim prejemnikom s sedežem v drugi državi članici, premik v okviru režima odloga plačila trošarine ne more pravilno začeti, če je bila predložitev jamstva navedena v spremnih dokumentih za premik proizvodov v okviru režima odloga plačila trošarine do pooblaščenega trošarinskega prejemnika in jo je potrdil carinski organ države članice?
               
            
         (1)  Direktiva Sveta 92/12/EGS o splošnem režimu za trošarinske proizvode in o skladiščenju, gibanju in nadzoru takih proizvodov (UL 1992, L 76, str. 1).